For tredje gang stoppede Nordjyllands politi lørdag morgen en 22-årig mand der kørte bil uden kørekort. Manden, der i forvejen er en god bekendt af politiet, forstod åbenbart ikke, hvad det var han gjorde galt. For da betjentene forsøgte at få manden med på stationen til en blodprøve nægtede han. Derfor måtte ordensmagten anvende peberspray for at få manden til at makke ret. Når han har sovet sin brandert ud kan han forlade detentionen, men kan se frem til et retsligt efterspil.
En gammel kending af politiet havde svært ved at forstå, at man ikke må køre bil uden kørekort.